PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**AUKLĖTOJO PAREIGYBĖS APRAŠYMAS**

**Nr. 5**

**I. BENDROJI DALIS**

1. Tauragės r. Skaudvilės gimnazijos auklėtojas yra priskiriamas specialistų grupei.

2. Pareigybės lygis – auklėtojas priskiriamas A2 lygio pareigybei.

3. Pareigybės paskirtis: ugdyti vaikus nuo vienų su puse iki penkerių/šešerių metų pagal ikimokyklinio ugdymo programą.

4. Pareigybės pavaldumas: auklėtojas pavaldus gimnazijos direktoriui ir direktoriaus pavaduotojui ugdymui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Auklėtojas, einantis šias pareigas, turi atitikti šiuos specialiuosius reikalavimus:
   1. privalo turėti aukštąjį arba aukštesnįjį (specialųjį vidurinį, įgytą iki 1995 metų) išsilavinimą ir būti baigęs vieną iš mokytojų rengimo ikimokyklinėms įstaigoms arba edukologijos studijų krypties programų ir turėti auklėtojo kvalifikaciją.
   2. turi tikrintis sveikatą teisės aktų nustatyta tvarka. Gali dirbti tik įgijęs higienos įgūdžių ir pirmosios pagalbos teikimo žinių.
   3. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
   4. mokėti naudotis informacinėmis technologijomis;
   5. mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;
   6. žinoti švietimo teikėjų veiklą reglamentuojančius Lietuvos Respublikos įstatymus, Vyriausybės nutarimus, Lietuvos Respublikos švietimo ir mokslo ministro įsakymus bei kitus teisės aktus ir juos taikyti praktiškai.

6. Auklėtojas privalo vadovautis:

6.1. Lietuvos Respublikos įstatymais ir poįstatyminiais aktais;

6.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

6.3. gimnazijos vidaus darbo tvarkos taisyklėmis;

6.4. darbo sutartimi;

6.5. šiuo pareigybės aprašymu bei kitais gimnazijos dokumentais (įsakymais, potvarkiais, nurodymais, taisyklėmis ir pan.).

**III. ŠIAS PAREIGAS EINANČIO DARBUOTOJO FUNKCIJOS**

7. Auklėtojas turi žinoti ir atlikti šias funkcijas:

7.1. organizuojant ir vykdant ugdomąjį procesą grupėje, atsižvelgti į individualius vaikų ugdymosi poreikius ir amžių, įstaigos ikimokyklinio ugdymo programos tikslus, vadovautis ikimokyklinio ugdymo įstaigos higienos normomis ir taisyklėmis, patvirtintomis Lietuvos Respublikos sveikatos apsaugos ministro;

7.2. planuoti grupės ugdomąją veiklą;

7.3. kurti grupės ugdomąją aplinką, parinkti priemones;

7.4. ugdyti ir/ar dalyvauti vaikų ugdymo(si) procese.

7.5. prireikus dalyvauti rengiant individualias vaikų ugdymo(-si) programas;

7.6. sistemingai vertinti, fiksuoti vaikų daromą pažangą, apie jų pasiekimus informuoti tėvus (globėjus);

7.7. teikti informaciją, pagal kompetenciją konsultuoti tėvus (globėjus), kitus įstaigoje dirbančius specialistus ikimokyklinio amžiaus vaikų ugdymo klausimais;

7.8. bendradarbiauti su šeima kitais pedagogais (logopedais, specialiaisiais, socialiniais pedagogais, priešmokyklinio ugdymo pedagogais, ir kt.);

7.9. atliekant savo pareigas, derinti vaikų ugdymą, priežiūrą, globą;

7.10. tvarkyti vaikų ugdomosios veiklos apskaitos dokumentus (dienynus, asmens bylas ir kita), laiku juos pildyti;

7.11. dalyvauti bendrose gimnazijos veiklose: posėdžiuose, pasitarimuose, ikimokyklinio ugdymo programos rengime, audito vykdyme ir kt.;

7.12. bendradarbiauti su šeima, skatinti tėvus (globėjus) dalyvauti grupės veikloje, derinti šeimos ir ikimokyklinio ugdymo grupės interesus, didinti vaiko kokybiško ugdymo(-si) galimybes;

7.13. saugoti ir stiprinti vaikų sveikatą, garantuoti jų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse ir kt.;

7.14. informuoti gimnazijos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

7.15. priimti vaiką į grupę ir išleisti į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą/prašymą;

7.16. nuolat tobulinti savo kvalifikaciją;

7.17. vykdyti kitas teisės aktų nustatytas ar gimnazijos direktoriaus įsakymu priskirtas funkcijas, kitus nenuolatinio pobūdžio pavedimus pagal priskirtą kompetenciją.

**IV. ATSAKOMYBĖ**

8. Auklėtojo atsakomybė:

8.1. teisės aktų nustatyta tvarka atsako už savo darbo kokybę bei vaikų saugumą ugdymo (-si) proceso metu įstaigoje ir už jos ribų;

8.2. vykdyti Lietuvos Respublikos įstatymus, kitus teisės aktus, gimnazijos nuostatus, laikytis gimnazijos vidaus ir darbo tvarkos taisyklių, mokytojo etikos normų;

8.3. tinkamai atlikti priskirtas funkcijas, gimnazijos direktoriaus pavedimus;

8.4. užtikrinti asmens duomenų apsaugą teisės aktų nustatyta tvarka.

9. Auklėtojass už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)